ສປຊ ລົງຄະແນນສຽງ ກ່ຽວກັບ ຍັດຕິ ສິດທິມະນຸດ ເກົາຫລີເໜືອ
ສປຊ ລົງຄະແນນສຽງ ກ່ຽວກັບຍັດຕິ ທີ່ສະເໜີໃຫ້ ດຳເນີນຄະດີ ເກົາຫລີເໜືອ ຢູ່ສານອາຍານາໆຊາດ ຍ້ອນກໍ່ໂທດກຳ ຕ້ານ​ມະນຸດ​ຊາດ.
ສະຫະປະຊາຊາດ ກຳລັງລົງຄະແນນສຽງຄັ້ງສຳຄັນ ໃນວັນອັງ ຄານມືນີ້ ກ່ຽວກັບຍັດຕິທີ່ສະເໜີໃຫ້ດຳເນີນຄະດີເກົາຫລີເໜືອ ຢູ່ສານອາຍານາໆຊາດ ຍ້ອນການກ່າວຫາວ່າປະເທດດັ່ງກ່າວ ໄດ້ກໍ່ໂທດກຳຕ້ານມະນຸດຊາດ ຄາດວ່າ ຍັດຕິທີ່ບໍ່ມີຜົນບັງຄັບສະບັບນີ້ຈະໄດ້ຮັບໄຊຊະນະຢ່າງ ງ່າຍຂອງສຽງສ່ວນຫລາຍທີ່ຕ້ອງການເພື່ອໃຫ້ຜ່ານຄະນະກຳມະ ການທີສາມ ຂອງກອງປະຊຸມສະມັດຊາໃຫຍ່ສະຫະປຊາຊາດ ທີ່ ເນັ້ນໜັກໃສ່ບັນຫາສິດທິມະນຸດນັ້ນ ຍັດຕິ ທີ່ຮ່າງໂດຍ ຍີ່ປຸ່ນ ແລະສະຫະພາບຢູໂຣບ ສະບັບນີ້ ແມ່ນ ອີງຕາມລາຍງານ ຂອງຄະນະກຳມາທິການສືບສວນສະຫະປະຊາຊາດ ໃນເດືອນກຸມພາ ຜ່ານມາ ທີ່ໃຫ້ລາຍລະອຽດ ກ່ຽວກັບການປະຫານຊີວິດ ຢ່າງເປັນລະບົບ ການທໍລະ ມານ ການຂົ່ມຂືນ ແລະການຂາດແຄນອາຫານການກິນຢ່າງຮ້າຍແຮງຢູ່ໃນເກົາ ຫລີເໜືອ ທີ່ມີ ມາເປັນເວລາຫລາຍໆທົດສະວັດ ລາຍງານຂອງຄະນະກຳມາທິການ ໄດ້ຮຽກຮ້ອງໃຫ້ສະພາຄວາມໝັ້ນຄົງສະເໜີເລື່ອງຂອງ ພຽງຢາງ ຕໍ່ສານອາຍານາໆຊາດ ຫລື ICC ຮ່າງຍັດຕິສະບັບປັດຈຸຈຸບັນ ແມ່ນຍັງຮວມຂໍ້ ສະເໜີແນະດັ່ງກ່າວຢູ່ ທ່ານ Greg Scarlatoiu ຜູ້ອຳນວຍການບໍລິຫານຄະນະກຳມະການປົກປ້ອງ ສິດທິມະນຸດ ເກົາຫລີເໜືອ ທີ່ມີຫ້ອງການຢູ່ນະຄອນຫລວງວໍຊິງຕັນ ກ່າວຕໍ່ ວີໂອເອ ວ່າ ທ່ານຄາດວ່າ ຍັດຕິນີ້ຈະຜ່ານດ້ວຍຄະແນນສຽງ ລະຫວ່າງ 100 ຫາ 120 ສຽງ ຂອງຈຳນວນທັງໝົດ 193 ສຽງ ຮ່າງຍັດຕິນີ້ຄາດວ່າຈະນຳສະເໜີຕໍ່ກອງປະຊຸມສະມັດຊາໃຫຍ່ສະຫະປະຊາຊາດ ຄົບ ຄະນະ ໃນເດືອນໜ້ານີ້ ຊຶ່ງເປັນບ່ອນ ທີ່ຄາດກັນວ່າ ຈະມີການຮັບຜ່ານເຊັ່ນ ດຽວກັນນັ້ນ ແຕ່ຍັງບໍ່ທັນເປັນທີ່ແຈ້ງຂາວວ່າ ມັນຈະລອດຊີວິດໄດ້ຫລືບໍ່ ຢູ່ໃນ ສະພາຄວາມໝັ້ນຄົງ ບ່ອນທີ່ຈີນ ຊຶ່ງແຕ່ໃດໆມາ ເຄີຍປົກປ້ອງເກົາຫລີເໜືອ ທີ່ເປັນພັນທະມິດຂອງຕົນນັ້ນ ເຖິງແມ່ນວ່າຈີນ ໃຊ້ສິດຢັບຢັ້ງຮ່າງຍັດຕິນີ້ ທ່ານ Scarlatoiu ກ່າວວ່າ ຄວາມພະຍາຍາມ ນີ້ແມ່ນຄຸ້ມຄ່າ